# Aimee Mann

### Wikipedia

Aimee Mann

Aimee Mann (s. 8. syyskuuta 1960) on amerikkalainen laulajatar. Hän on naimisissa muusikko Michael Pennin kanssa.

Aimee Mann syntyi Richmondissa, Virginian osavaltiossa. Hän opiskeli jonkin aikaa Bostonin Berklee College of Musicissa, mutta keskeytti opinnot ensimmäisen yhtyeensä, Young Snakesin vuoksi. Yhtye julkaisi EP:n Bark Along with the Young Snakes vuonna 1982 ja kokoelma-albumin myöhemmin vuonna 2004.

Vuonna 1983 Mann etsi uudentyyppistä musiikkia Young Snakesin tyyppisen punk rockin sijaan. Hän perusti uutta aaltoa edustavan 'Til Tuesday -yhtyeen poikaystävänsä ja koulutoverinsa Michael Hausmannin kanssa. Yhtye saavutti jonkin verran suosiota debyyttialbumillaan Voices Carry vuonna 1985. Nimikkoraidasta tuli MTV-hitti ja video palkittiin vuoden parhaan tulokkaan videona. 'Til Tuesday julkaisi vielä kaksi levyä, Welcome Home ja Everything's Different Now. Vuonna 1990 Mann päätti ryhtyä soolouralle ja yhtye hajosi.

Vuonna 1993 Mann julkaisi ensimmäisen sooloalbuminsa Whatever levy-yhtiö Imagon välityksellä. Hänen toinen albuminsa I'm with Stupid julkaistiin vuonna 1995 levy-yhtiö Geffenillä. Vuonna 1999 Aimee Mann perusti oman levy-yhtiön, SuperEgo Recordsin, ja julkaisi sen välityksellä kolmannen sooloalbuminsa Bachelor No. 2 or, the Last Remains of the Dodo. Vuonna 2002 hän julkaisi oman levy-yhtiönsä kautta neljännen albuminsa Lost in Space. Vuonna 2005 hän julkaisi viidennen sooloalbuminsa The Forgotten Arm.

Magnolia-elokuvan soundtrackillä (1999) on mukana kahdeksan Aimee Mannin kappaletta, muiden muassa Save Me.

Marraskuussa 2004 ilmestyi Aimee Mannin live-DVD Live at St. Ann's Warehouse, joka on taltiointi hänen heinäkuussa 2004 pitämästään konsertista.

## [muokkaa] Diskografia

### [muokkaa] 'Til Tuesdayn albumeja

- Voices Carry (1985)
- Welcome Home (1986)
- Everything’s Different Now (1988)

### [muokkaa] Sooloalbumeja

- Whatever (1993)
- I'm with Stupid (1995)
- Bachelor No. 2 or, the Last Remains of the Dodo (1999)
- Lost in Space (2002)
- The Forgotten Arm (2005)

## [muokkaa] Aiheesta muualla

- http://www.aimeemann.com/ – Virallinen kotisivu

| Tämä muusikosta kertova artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/i/m/Aimee_Mann_7d6f.html

Luokat: Muusikkotyngät | Yhdysvaltalaiset laulajat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Français
- Italiano
- Nederlands
- 日本語
- Português
- Svenska